Tha maraiche sa Chabhlach Rìoghail a thog dragh mu thèarainteachd agus sàbhailteachd siostam dìon Trident an grèim an dèidh dha tilleadh a Bhreatainn. Theich Uilleam McNeilly, a tha 25 bliadhna de dh'aois agus a bhuineas do Bhéal Feirste, an dèidh dha gearain air-loidhne mu shàbhailteachd agus tèarainteachd air na bàtaichean-aigeann niuclasach a tha stèidhichte aig Faslann air Linne Chluaidh. Chuir poilis an grèim e an-raoir aig Port-adhair Dhùn Èideann.